Татарстан Республикасы территориясендә янгынга каршы махсус режим кертү турында

«Янгын куркынычсызлыгы турында» 1994 елның 21 декабрендәге 69-ФЗ номерлы Федераль законның 30 статьясы һәм «Янгын куркынычсызлыгы турында» 1993 елның 18 маендагы 1866-XII номерлы Татарстан Республикасы Законының 25 статьясы нигезендә Татарстан Республикасы Министрлар Кабинеты КАРАР БИРӘ:

1. 2022 елның 25 апреленнән 15 маена кадәр Татарстан Республикасы территориясендә янгынга каршы махсус режим урнаштырырга.
2. Янгынга каршы махсус режим гамәлдә булган чорда тыярга:

учаклар ягуны, каты көнкүреш калдыкларын, коры үләнне һәм чүп-чарны яндыруны;

урман янгыннары һәм башка ландшафт (табигый) янгыннары куркынычы янаган торак пунктлар территорияләрендә, бакчачылык яки яшелчәчелек ширкәтләрендә, балаларның ял итү һәм аларны савыктыру оешмалары территорияләрендә, шулай ук урман массивлары белән чиктәш икътисад объектларында махсус янмый торган савытларда (мангал, жаровняларда һ.б.) ризык әзерләү, башка җайланмаларда ризык әзерләү өчен (җәмәгать туклануы объектлары (рестораннар, кафе, барлар һ.б.) территорияләрендә урнашкан һәм эксплуатацияләнә торган мангаллар һәм башка җайланмалардан тыш) ачык ут куллануны;

урман янгыннары һәм башка ландшафт (табигый) янгыннары куркынычы янаган торак пунктлар территорияләрендә, балаларның ял итү һәм аларны савыктыру оешмалары территорияләрендә, бакчачылык яки яшелчәчелек ширкәтләре, сәламәтләндерү оешмалары, шулай ук икътисад объектларында, урман парк зоналарында, торфлы участокларда һәм урман массивлары белән чиктәш ачык территорияләрдә куркынычлык дәрәҗәсе 1–3 класс булган пиротехник эшләнмәләрне куллануны;

аларның югарыга күтәрелү принцибы ачык ут ярдәмендә конструкцияләр эчендә һава җылытуга нигезләнгән, янучан материаллардан булган идарә ителми торган эшләнмәләрне җибәрүне.

1. Татарстан Республикасы дәүләт хакимияте башкарма органнарына:

ведомство карамагындагы объектлар территорияләрен коры үләннән һәм чүп-чардан чистарту буенча чаралар күрергә;

баланста булган тышкы янгынга каршы су белән тәэмин итү чыганакларының эшкә яраклылыгын тикшерергә;

янгынга каршы махсус режим гамәлдә булган чорда янгын куркынычы янаган эшләрне үткәрүне чикләргә.

1. Татарстан Республикасы Гражданнар оборонасы һәм гадәттән тыш хәлләр министрлыгына, шулай ук Россия Федерациясе Гражданнар оборонасы, гадәттән тыш хәлләр һәм табигый бәла-казалар нәтиҗәләрен бетерү министрлыгының Татарстан Республикасы буенча баш идарәсенә тәкъдим итәргә:

привентив янгын-профилактик чаралар комплексын планлаштырырга һәм үткәрергә;

массакүләм мәгълүмат чараларында торак пунктларның янгын куркынычсызлыгын тәэмин итүдәге проблемалы мәсьәләләрне яктыртырга, шулай ук янгын куркынычы янаган чорда халыкка янгын куркынычсызлыгы чаралары турында хәбәр итәргә.

1. Тәкъдим итәргә:

Россия Федерациясе Гражданнар оборонасы, гадәттән тыш хәлләр һәм табигый бәла-казалар нәтиҗәләрен бетерү министрлыгының Татарстан Республикасы буенча баш идарәсенә:

башкарма комитет җитәкчеләренә, бакчачылык һәм яшелчәчелек ширкәтләре рәисләренә, балаларның ялы һәм аларны савыктыру оешмалары җитәкчеләренә урман янгыннары һәм башка ландшафт (табигый) янгыннары куркынычы янаган торак пунктларның паспортларын эшләүдә (актуальләштерүдә), урман янгыннары куркынычы янаган бакчачылык һәм яшелчәчелек ширкәтләре территорияләрен, балалар ялын оештыру һәм аларны савыктыруны оештыру оешмаларына консультатив һәм методик ярдәм күрсәтергә;

торак пунктларны, бакчачылык һәм яшелчәчелек ширкәтләрен, икътисад объектларын урман янгыннарыннан һәм башка ландшафт (табигый) янгыннарыннан саклауны контрольгә алырга, шулай ук урман янгыннары чыганакларын һәм башка ландшафт (табигый) янгыннарын үз вакытында ачыклау һәм аларны ачыкланган көнне бетерү эшен оештырырга;

Россия Федерациясе Хөкүмәтенең «Россия Федерациясендә янгынга каршы режим кагыйдәләрен раслау турында» 2020 елның 16 сентябрендәге 1479 номерлы карарын исәпкә алып, корыган үлән, үсемлекләрне яндыру тәртибен аңлату эшен оештырырга;

урман янгыннары куркынычы янаган бакчачылык яки яшелчәчелек ширкәтләре рәисләре белән янгын куркынычсызлыгы чаралары буенча киңәшмәләр үткәрергә;

космик мониторинг чаралары тарафыннан табылган янгыннар (термик нокталар) турында сигналларга вакытында җавап бирүне тәэмин итәргә;

Татарстан Республикасы муниципаль берәмлекләре башлыкларына:

урман янгыннары һәм башка ландшафт (табигый) янгыннары куркынычы янаган торак пунктларда вакытлыча янгынга каршы постлар булдырырга;

торак пунктларны янгыннан саклауны ныгытуга юнәлдерелгән, шул исәптән чүп-чар, үлән, корыган яфраклар һәм башка калдыкларны, материалларны һәм эшләнмәләрне яндыру урыннарын һәм алымнарын билгеләү буенча муниципаль хокукый актлар кабул итәргә;

коры үләнле урыннарны ачыклау, шулай ук янгын очракларына оператив җавап бирү максатыннан һәр авыл җирлегендә патруль-контроль төркемнәре булдыру һәм аларның эшен оештыру, бу төркемнәрнең эш графикларын эшләү һәм янгын куркынычы янаган чорга кадәр аларны Татарстан Республикасы Гражданнар оборонасы һәм гадәттән тыш хәлләр министрлыгына тапшырырга;

торак пунктлар, бакчачылык һәм яшелчәчелек ширкәтләре территорияләрендә янгын куркынычсызлыгы таләпләрен үтәү һәм янгын килеп чыкканда гамәлләр тәртибе буенча халык белән аңлату эшләре алып барырга, бу юнәлештә массакүләм мәгълүмат чаралары белән үзара бәйләнешне оештырырга;

янгын куркынычы сезоны башланганчы торак пунктларны һәм икътисад объектларын урман янгыннарыннан һәм башка ландшафтлы (табигый) янгыннардан саклау өчен минераллаштырылган полосалар булдырырга, территорияләрне коры үлән-үсемлекләрдән, ауган агачлардан, чүп-чардан һәм башка янучан материаллардан, бакчачылык һәм яшелчәчелек ширкәтләре территорияләрендә хуҗасыз һәм озак вакыт файдаланылмый торган җир кишәрлекләреннән чистарту эшләрен төгәлләргә;

гадәттән тыш хәлләрне кисәтү һәм бетерү һәм янгын куркынычсызлыгын тәэмин итү буенча комиссия утырышларында торак пунктларның янгын куркынычсызлыгы торышы турындагы мәсьәләләрне карарга;

янгын автомобильләре белән су алу өчен табигый һәм ясалма сулыкларны һәм аларга керү юлларын төзек хәлдә тотуны тәэмин итү;

гадәттән тыш хәлләрне кисәтү һәм бетерү буенча территориаль ярдәмче системаның муниципаль звенолары көчләренең һәм чараларының табигать янгыннарын сүндерүгә әзерлеген тикшерү уздыру;

урман янгыннары хәле катлауланган чорда ирекле һәм муниципаль янгын сагы әгъзаларының тәүлек буе кизү тору планнарын төзергә, шулай ук су сиптерү һәм янгын сүндерү өчен җайлаштырылган башка техниканы җәлеп итү планнарын төзергә;

табигать янгыннары белән бәйле гадәттән тыш хәлләрне бетерү, торак пунктларны, икътисад һәм социаль инфраструктура объектларын урман янгыннарыннан саклау, шулай ук урман янгыннарын һәм башка ландшафт (табигый) янгыннарын сүндерү өчен билгеләнгән көчләрне һәм чараларны муниципальара маневрлаштыру буенча комплекслы өйрәнүләр үткәрергә;

урман янгыннары һәм башка ландшафт (табигый) янгыннары килеп чыккан очракта халыкка хәбәр итү һәм аларны эвакуацияләү мәсьәләләрен эшләргә;

кешеләрне вакытлыча урнаштыру пунктларының янгын куркынычы янаган чорда эшләргә әзерлеген тикшерү;

эвакуацияләнгән халыкның беренче чиратта яшәешен тәэмин итү планнарын эшләү;

янгын турында хәбәр итү чараларының тотрыклы эшен тәэмин итәргә;

урман янгыннары һәм башка ландшафт (табигый) янгыннары барлыкка килгәндә һәм барлыкка килү куркынычы янаганда «Югары әзерлек» һәм (яки) «Гадәттән тыш хәл» режимнарын үз вакытында кертүне тәэмин итәргә;

торак пунктлар, шәхси йортлар территорияләрен коры үләннән һәм янучан чүп-чардан вакытында чистартуны, шулай ук махсус билгеләнмәгән урыннарда учаклар ягуны булдырмау өлешендә муниципаль берәмлекләрнең административ комиссияләре эшен активлаштырырга;

Табигатьтән файдалану өлкәсендә күзәтчелек буенча федераль хезмәтнең Идел-Кама төбәкара идарәсенә, «Түбән Кама» милли паркы һәм Идел-Кама дәүләт табигый биосфера тыюлыгы җитәкчеләренә:

янгын куркынычы сезоны башланганчы махсус урман янгыннарын сүндерү техникасын һәм җайланмаларны төзекләндерергә, махсус сакланыла торган табигать территорияләре чикләрендә янгынга каршы профилактик чаралар комплексының үз вакытында үтәлешен тәэмин итәргә;

республиканың җирле үзидарә органнарына торак пунктларның урман массивларына кушылу чикләре буйларындагы минераллаштырылган полосаларны төзекләндерүдә ярдәм күрсәтергә;

Татарстан Республикасы Урман хуҗалыгы министрлыгына һәм Татарстан Республикасы Гражданнар оборонасы һәм гадәттән тыш хәлләр министрлыгына янгынның һәр факты турында оператив мәгълүмат бирергә;

«Россия тимер юллары» ачык акционерлык җәмгыяте филиалы – Горький тимер юлының Казан бүлекчәсенә янгын куркынычы сезоны башланганчы тимер юлларга бүлеп бирелгән полосаларда янгынга каршы профилактик чаралар комплексын үз вакытында үтәүне тәэмин итәргә, шулай ук тимер юлларга бүлеп бирелгән полосаларда янгын очраклары турында Татарстан Республикасы Урман хуҗалыгы министрлыгына һәм Татарстан Республикасы Гражданнар оборонасы һәм гадәттән тыш хәлләр министрлыгына оператив мәгълүмат бирергә.

1. Татарстан Республикасы Урман хуҗалыгы министрлыгына:

муниципаль берәмлекләрнең башкарма комитетлары белән берлектә урман янгыннарын профилактикалауга һәм алар белән көрәшкә юнәлдерелгән оештыру-техник чаралар үткәрүне тәэмин итәргә;

урман массивларында һәм алар янында урнашкан табигый һәм ясалма сулыклардан янгын сүндерү техникасы белән су алу өчен мәйданчыклар төзүне дәвам итәргә;

урман янгыннарын башлангыч стадиядә ачыклауга, локальләштерүгә һәм бетерүгә юнәлдерелгән оператив чаралар күрүне тәэмин итәргә;

урман янгыннарын сүндерү өчен янгынга каршы техниканы, транспорт чараларын, шулай ук урман янгыннарын сүндерү планнары нигезендә юридик затларны һәм гражданнарны җәлеп итәргә;

республиканың җирле үзидарә органнарына торак пунктларның урман массивларына кушылу чикләре буйларындагы минераллаштырылган полосаларны төзекләндерүдә ярдәм күрсәтергә;

янгын куркынычы сезоны башланганчы:

урман янгыннарын сүндерү формированиеләрен билгеләнгән нормативларга туры китереп шәхси состав белән комплектлаштырырга, шәхси составны укытуны оештырырга;

Татарстан Республикасы Урман хуҗалыгы министрлыгына караган дәүләт бюджет учреждениеләре карамагындагы махсус урман янгыннарын сүндерү техникасын һәм җиһазларын техник яктан төзек хәлгә китерергә.

1. Татарстан Республикасы Авыл хуҗалыгы һәм азык-төлек министрлыгына торак пунктларда һәм урман массивларында янгыннарны кисәтү максатыннан чаралар күрергә:

Россия Федерациясе Хөкүмәтенең «Россия Федерациясендә янгынга каршы режим кагыйдәләрен раслау турында» 2020 елның 16 сентябрендәге 1479 номерлы карарын исәпкә алып, авыл хуҗалыгы билгеләнешендәге җирләрдә һәм запастагы җирләрдә ачык ут куллану һәм учаклар кабызу тәртибен ведомство буйсынуындагы учреждениеләр җитәкчеләренә җиткерү;

авыл хуҗалыгы билгеләнешендәге җирләрдә һәм алар янәшәсендәге урман массивларында язгы кыр эшләре һәм урып-җыю эшләре вакытында авыл хуҗалыгы оешмалары һәм фермер хуҗалыклары тарафыннан урманнарда янгын куркынычсызлыгы кагыйдәләрен үтәүгә юнәлдерелгән чаралар комплексын гамәлгә ашыру;

авыл хуҗалыгы билгеләнешендәге җирләрдә коры үлән, калдыклар һәм агач-куак үсемлекләре палосын булдырмау;

басу-кырларның һәм торак пунктларның урман һәм торф массивларына, дала полосасына, автомобиль һәм тимер юлларга терәлеп торган урыннарын сөрү;

авыл хуҗалыгы оешмалары территорияләрен чүп-чардан һәм корыган үләннән чистартуү, авыл хуҗалыгы формированиеләре балансында булган, янгын сүндерү максатлары өчен яраклаштырылган техниканы тәүлек буе (кирәк булганда) кизү торуны оештыруү, шулай ук төзек булмаган янгын техникасын ремонтлау буенча.

8. Татарстан Республикасы Урман хуҗалыгы министрлыгына, шулай ук табигатьтән файдалану өлкәсендә күзәтчелек буенча федераль хезмәтнең Идел-Кама төбәкара идарәсенә һәм Россия Федерациясе Гражданнар оборонасы, гадәттән тыш хәлләр һәм табигый бәла-казалар нәтиҗәләрен бетерү министрлыгының Татарстан Республикасы буенча баш идарәсенә тәкъдим итәргә:

2022 елның 30 апреленнән 11 маена кадәр янгын куркынычсызлыгы таләпләрен үтәү буенча гражданнарның күпләп ял итү урыннарына һәм урманнарга патрульлек итәргә;

урман янгыннары белән бәйле гадәттән тыш хәлләр килеп чыкканда һәм килеп чыгу куркынычы барлыкка килгәндә халыкка гамәлләр алгоритмы буенча массакүләм мәгълүмат чаралары аша мәгълүмат җиткерүне оештырырга;

халык арасында, шул исәптән массакүләм мәгълүмат чаралары аша торак пунктларда һәм урманнарда язгы-җәйге чорда янгыннарны профилактикалау мәсьәләләре буенча максатчан эш оештырырга;

гражданнар җыеннарында янгыннарны сүндерү һәм гадәттән тыш хәл зонасыннан эвакуацияләү буенча гамәлләргә өйрәтү буенча дәресләр үткәрергә;

урман янгыннары һәм башка ландшафт (табигый) янгыннарының торак пунктларга һәм икътисад объектларына күчү куркынычы янаганда практик гамәлләрне эшләү белән муниципаль, ведомство, шәхси һәм ирекле янгын формированиеләренең, урман янгыннары формированиеләренең әзерлеген тикшерүне оештырырга.

9. Татарстан Республикасы буенча Эчке эшләр министрлыгына, законнарда каралган тәртиптә, урман-парк зоналарына һәм гражданнар күпләп ял итү урыннарына патрульлек итү чорындаТатарстан Республикасы Урман хуҗалыгы министрлыгына, Россия Федерациясе Гражданнар оборонасы, гадәттән тыш хәлләр һәм табигый бәла-казалар нәтиҗәләрен бетерү министрлыгының Татарстан Республикасы буенча баш идарәсенә һәм табигатьтән файдалану өлкәсендә күзәтчелек буенча федераль хезмәтнең Идел-Кама төбәкара идарәсенә ярдәм итәргә тәкъдим итәргә.

1. Татарстан Республикасы Транспорт һәм юл хуҗалыгы министрлыгына:

янгын куркынычы сезоны башланганчы төбәк әһәмиятендәге автомобиль юлларын төзекләндерү элементлары һәм бүлеп бирелгән полосаларны янгынга каршы саклау чараларын күрергә;

төбәк әһәмиятендәге автомобиль юлларын, юл читләрен чүп-чардан, үлән һәм агач-куаклардан системалы чистартуны тәэмин итәргә.

1. «Татмедиа» республика матбугат һәм массакүләм коммуникацияләр агентлыгына:

язгы-җәйге чорда торак пунктларда һәм урманнарда янгын куркынычсызлыгын пропагандалаучы видео- һәм аудиороликлар эшләргә һәм аларны республика, шәһәр һәм җирле теле- һәм радиоканалларда («Татмедиа» акционерлык җәмгыяте филиалларында) трансляцияләүне оештырырга;

массакүләм мәгълүмат чараларында халыкның куркыныч янаганда үз-үзен тотышы кагыйдәләрен бастырып чыгару белән «ГТХМ кисәтә» профилактик рубрикасын оештырырга.

1. Балансында урман янгыннары куркынычы янаган, балаларның ялын һәм аларны савыктыруны оештыру оешмалары булган дәүләт хакимияте башкарма органнары җитәкчеләренә:

янгынны үз вакытында ачыклау өчен оешмаларның вазыйфаи затлары арасыннан патруль төркемнәре булдыру;

янгын чыгу турында җирле үзидарә органнарына, Татарстан Республикасы Гражданнар оборонасы һәм гадәттән тыш хәлләр министрлыгына хәбәр итү тәртибен эшләргә;

табигый (урман) янгын килеп чыккан очракта, хәбәр итү һәм оешма территориясеннән балаларны эвакуацияләү тәртибен эшләргә.

13.Әлеге карарның үтәлешен контрольдә тотуны Татарстан Республикасы Гражданнар оборонасы һәм гадәттән тыш хәлләр министрлыгына йөкләргә.

Татарстан Республикасы Премьер-министры А.В.Песошин